cyanic-selkie/wikianc huggingface dataset:
Βινεγκρέτ
Ποικιλίες
μικρογραφία|Βινεγκρέτ βατόμουρου Η βινεγκρέτ μπορεί να παρασκευαστεί από ποικιλία ελαίων και ξιδιών. Κοινά συστατικά είναι το ελαιόλαδο και ουδέτερα φυτικά έλαια όπως το σογιέλαιο, το έλαιο κανόλα, το αραβοσιτέλαιο, το ηλιέλαιο, το έλαιο κνήκου, το φυστικέλαιο, ή το έλαιο σταφυλιού.
Στη βόρεια Γαλλία η βινεγκρέτ μπορεί να παραχθεί με λάδι καρυδιάς και ξίδι μηλίτη και να χρησιμοποιηθεί στην παρασκευή σαλάτας με βελγικό αντίδι.
Στις Ηνωμένες Πολιτείες, οι βινεγκρέτ μπορεί να περιλαμβάνουν ευρύ φάσμα προσθηκών με διάφορα πρόσθετα όπως το λεμόνι, η τρούφα, τα σμέουρα, η ζάχαρη, το σκόρδο και τα κεράσια. Το τυρί, κυρίως η παρμεζάνα ή το μπλε τυρί, είναι επίσης γνωστά πρόσθετα συστατικά. Τα εμπορικά εμφιαλωμένα προϊόντα μπορεί να περιλαμβάνουν γαλακτωματοποιητές όπως η λεκιθίνη.
Στη Νοτιοανατολική Ασία, το έλαιο πίτουρου ρυζιού και το λευκό ξίδι χρησιμοποιούνται ως βάση, ενώ επίσης προστίθενται φρέσκα βότανα, πιπεριές τσίλι, καρύδια και χυμός ασβέστη.
Στην Κίνα και την Ιαπωνία υπάρχει μια παρόμοια σάλτσα σαλάτας με σησαμέλαιο/πάστα σουσαμιού και ξίδι ρυζιού. Στη Βόρεια Κίνα προστίθεται μερικές φορές μουστάρδα για να ενισχύσει τη γεύση και την υφή της σάλτσας.
Διαφορετικά ξίδια, όπως το ξίδι βατόμουρου, δημιουργούν διαφορετικές γεύσεις. Ο χυμός λεμονιού ή το αλκοόλ, όπως το σέρι, μπορούν να χρησιμοποιηθούν στη θέση του ξιδιού. Η βινεγκρέτ με βαλσαμικό γίνεται με την προσθήκη μικρής ποσότητας βαλσαμικού ξιδιού σε απλή βινεγκρέτ που αποτελείται από ελαιόλαδο και ξίδι κρασιού.
Στη Βραζιλία το μείγμα μεταξύ ελαιολάδου, ξιδιού αλκοόλ, ντοματών, κρεμμυδιών και μερικές φορές πιπεριών λέγεται βιναγκρέτε. Σερβίρεται μαζί με βραζιλιάνικο τσουράσκο, συνήθως τις Κυριακές.
Χρήσεις
Στην κλασική γαλλική κουζίνα η βινεγκρέτ χρησιμοποιείται ως σάλτσα σαλάτας και ως κρύα σάλτσα συνοδεύει την κρύα αγκινάρα, το κρύο σπαράγγι και το κρύο πράσο.
Παραπομπές
Κατηγορία:Καρυκεύματα Κατηγορία:Σάλτσες Κατηγορία:Σελίδες με μη επιθεωρημένες μεταφράσεις
Neptune Festival
To Neptune Festival στη Βιρτζίνια Μπιτς, Βιρτζίνια δημιουργήθηκε από τον Πρόεδρο του Εμπορικού Επιμελητηρίου της Βιρτζίνια Μπιτς και τον ιδρυτή της RK Chevrolet (επίσης γνωστή ως RK Auto) Ρίτσαρντ Κλάιν το 1973 για τον εορτασμό της μοναδικής κληρονομιάς της Βιρτζίνια Μπιτς. Από τότε, το φεστιβάλ έχει αναδειχθεί σε ένα από τα κορυφαία 100 φεστιβάλ της Αμερικής και ένα από τα δέκα κορυφαία στην Ανατολική Ακτή. Η Βιβλιοθήκη του Κογκρέσου αναφέρει το Neptune Festival στην ιστοσελίδα της America’s Story.
Εξωτερικοί σύνδεσμοι
Virginia Beach Neptune Festival: A Local Legacy,
Κατηγορία:Φεστιβάλ στη Βιρτζίνια
Γιούργκεν Σταρκ
Γιούργκεν Σταρκ (γερμανικά: Jürgen Stark), γεννημένος στις 31 Μαΐου 1948 στο Γκάου-Όντερνχάιμ (Gau-Odernheim), είναι Γερμανός οικονομολόγος που συμμετείχε στο εξαμελές διοικητικό συμβούλιο της Ευρωπαϊκής Κεντρικής Τράπεζας (ECB) από τον Ιούλιο 2006 μέχρι το Σεπτέμβριο του 2011, οπότε και ανακοίνωσε την παραίτησή του. Χειριζόταν ένα χαρτοφυλάκιο ιδιαίτερα σημαντικών ζητημάτων, όντας ο υπεύθυνος για ζητήματα Οικονομικής και Νομισματικής Ανάλυσης. Συχνά αναφερόταν ως ο «επικεφαλής οικονομολόγος» της ECB, παρόλο που δεν κατείχε επισήμως τον τίτλο. Αναμφισβήτητα αποτελούσε το μέλος του συμβουλίου με τη μεγαλύτερη επιρροή μετά τον Πρόεδρο Ζαν-Κλοντ Τρισέ.
Έχοντας μεγαλώσει στη Ρηνανία-Παλατινάτο, μελέτησε οικονομικά στο Πανεπιστήμιο του Χόενχάιμ (Hohenheim) και στο Πανεπιστήμιο Eberhard Karls του Τίμπινγκεν. Ολοκλήρωσε το διδακτορικό του το 1975. Από το 1978 μέχρι και το 1998 κατείχε θέσεις που σχετίζονταν με την οικονομική πολιτική για την Ομοσπονδιακή Κυβέρνηση της Γερμανίας. Από το Σεπτέμβριο του 1998 μέχρι το Μάιο του 2006 υπηρέτησε για δύο συνεχόμενες θητείες ως Αντιπρόεδρος της «Bundesbank» (Κεντρική Τράπεζα της Γερμανίας).
Κατά τη θητεία του στην ECB δήλωνε υπέρμαχος της προσήλωσης της Τράπεζας αποκλειστικά στη διατήρηση συνθηκών νομισματικής σταθερότητας μέσω του αυστηρού ελέγχου του πληθωρισμού. Μετά την εκδήλωση της ευρωπαϊκής κρίσης του δημόσιου χρέους είχε αντιταχθεί στα έκτακτα μέτρα που εφάρμοσε η ECB για να ανακόψει τις πιέσεις. Μάλιστα, είχε αντιταχθεί μέχρι τέλους στην απόφαση της ECB να παρέμβει στις αγορές ομολόγων των Ιρλανδίας, Πορτογαλίας και Ελλάδας.
Το Σεπτέμβριο του 2011 ανακοίνωσε στον Ζαν-Κλοντ Τρισέ την πρόθεσή του να παραιτηθεί από μέλος του διοικητικού συμβουλίου της ECB επικαλούμενος προσωπικούς λόγους. Πηγές δήλωσαν στο πρακτορείο Reuters πως ο Σταρκ υπέβαλε την παραίτησή του εξαιτίας διαφωνιών που είχε εκφράσει για το πρόγραμμα αγοράς κρατικών ομολόγων από την Κεντρική Τράπεζα.
Εξωτερικοί σύνδεσμοι
Κατηγορία:Γερμανοί οικονομολόγοι Κατηγορία:Πρόεδροι της Deutsche Bundesbank
Νότιο ημισφαίριο
thumb|200px|Το Νότιο Ημισφαίριο απεικονίζεται εδώ με κίτρινο χρώμα (δεν εμφανίζεται η Ανταρκτική) Νότιο Ημισφαίριο αποκαλείται το ήμισυ ενός πλανήτη που βρίσκεται νότια του ισημερινού. Είναι επίσης το ήμισυ του ουράνιου θόλου, νότια του ουράνιου ισημερινού. Το νότιο ημισφαίριο της Γης περιέχει τέσσερις ηπείρους (Ανταρκτική, Αυστραλία, το μεγαλύτερο μέρος της Νότιας Αμερικής και τμήμα της Αφρικής) και τέσσερις ωκεανούς (Νότιο Ατλαντικό, Ινδικό, Νότιο Ειρηνικό και Νότιο Ωκεανό). Αρκετά νησιά γύρω από την ηπειρωτική Ασία βρίσκονται επίσης στο νότιο ημισφαίριο. Λόγω της κλίσης του άξονα της Γης σε σχέση με τον Ήλιο και το επίπεδο της εκλειπτικής, το καλοκαίρι διαρκεί από τις 21 Δεκεμβρίου έως και τις 21 Μαρτίου και ο χειμώνας από τις 21 Ιουνίου έως και τις 21 Σεπτεμβρίου. thumb|200px|Το Νότιο Ημισφαίριο με την Ανταρκτική στο κέντρο
Γεωγραφία
Το κλίμα στο νότιο ημισφαίριο είναι συνήθως ελαφρά ηπιότερο σε σχέση με αυτό στο Βόρειο Ημισφαίριο, εκτός από την Ανταρκτική, η οποία είναι ψυχρότερη από την Αρκτική. Αυτό συμβαίνει γιατί το νότιο ημισφαίριο περιλαμβάνει σημαντικά περισσότερο ωκεανό και λιγότερη ξηρά (το νερό θερμαίνεται και κρυώνει πιο αργά από το έδαφος). Το νότιο ημισφαίριο είναι επίσης σημαντικά λιγότερο μολυσμένο σε σχέση με το βόρειο, λόγω της χαμηλότερης πυκνότητας πληθυσμού (συνολικά 10-12% του παγκόσμιου πληθυσμού), χαμηλότερα επίπεδα εκβιομηχάνισης και μικρότερες εδαφικές επιφάνειες (τα αέρια ρεύματα κινούνται ως επί το πλείστον μεταξύ δύσης και ανατολής, οπότε η μόλυνση δεν μεταφέρεται εύκολα από τον βορρά στο νότο).
Στο νότιο ημισφαίριο ο ήλιος κινείται από την ανατολή στη δύση μέσω του βορρά, αν και βόρεια του Τροπικού του Αιγόκερω ο ήλιος μπορεί να είναι ακριβώς επάνω από τον παρατηρητή ή και νότια το μεσημέρι. Η περιστροφή του ήλιου από την πλευρά του βορρά δημιουργεί την αίσθηση τροχιάς από τα δεξιά προς τα αριστερά, αντίθετα από την τροχιά από αριστερά προς τα δεξιά στο βόρειο ημισφαίριο. Η σκιά των αντικειμένων περιστρέφεται αντίθετα από τη φορά των δεικτών του ρολογιού, οπότε τα ηλιακά ρολόγια δείχνουν τις ώρες με αντίθετη φορά από αυτά στο βόρειο ημισφαίριο. Οι τυφώνες και οι τροπικές καταιγίδες περιστρέφονται κατά τη φορά των δεικτών του ρολογιού στο νότιο ημισφαίριο λόγω της Δύναμης Κοριόλις (το αντίθετο συμβαίνει στο βόρειο ημισφαίριο).
Η Σελήνη εμφανίζεται αντεστραμμένη κατακόρυφα σε σχέση με το βόρειο ημισφαίριο.
Η νότια εύκρατη ζώνη, ένα τμήμα του νότιου ημισφαιρίου, είναι σχεδόν εξολοκλήρου ωκεάνια. Οι μόνες χώρες που βρίσκονται πλήρως εντός της ζώνης είναι η Ουρουγουάη, το Λεσότο και η Νέα Ζηλανδία. Χώρες που βρίσκονται εν μέρει στη ζώνη είναι η Χιλή (το μεγαλύτερο τμήμα της), η Αργεντινή (το μεγαλύτερο τμήμα της), η Παραγουάη, η Βραζιλία, η Ναμίμπια, η Μποτσουάνα, η Νότιος Αφρική (το μεγαλύτερο τμήμα της), η Μοζαμβίκη, η Μαδαγασκάρη και η Αυστραλία.
Ο Νότιος Πόλος είναι προσανατολισμένος προς το κέντρο του γαλαξία και αυτό, σε συνδυασμό με καθαρότερους ουρανούς, δημιουργεί ευνοϊκές συνθήκες για παρατήρηση του νυχτερινού ουρανού από το νότιο ημισφαίριο, με φωτεινότερα και περισσότερα άστρα.
Κατηγορία:Ημισφαίρια της Γης
Γαλακτοζαιμία
Η γαλακτοζαιμία είναι ένα λεπτομερώς μελετημένο εγγενές σφάλμα του μεταβολισμού των υδατανθράκων. Αυτή η διαταραχή οφείλεται στην ανεπάρκεια του μεταβολισμού της γαλακτόζης, ενός μονοσακχαρίτη που αποτελεί συστατικό της λακτόζης (σάκχαρο του γάλακτος). Στα άτομα με αυτό το αυτοσωμικό υπολειπόμενο νόσημα απουσιάζει το ένζυμο ουριδυλο-τρανσφεράση της 1- φωσφορικής γαλακτόζης (GALT), το οποίο φυσιολογικά καταλύει τη μετατροπή της 1-φωσφορικής γαλακτόζης σε ουριδινο-διφωσφο-γαλακτόζη (UDPG):
Τα νεογνά που πάσχουν από γαλακτοζαιμία είναι συνήθως φυσιολογικά κατά τη γέννηση, αλλά τις εβδομάδες μετά τη χορήγηση γάλακτος αρχίζουν να αναπτύσσουν γαστρεντερικά προβλήματα, κίρρωση του ήπατος και καταρράκτη. Εάν η γαλακτοζαιμία δεν διαγνωστεί έγκαιρα, οδηγεί σε σοβαρή νοητική υστέρηση και συχνά σε θάνατο. Η πλήρης αποφυγή χορήγησης γάλακτος μπορεί να προστατεύσει από τις περισσότερες βλαπτικές συνέπειες της ανεπάρκειας της GALT, αν και όπως και στη φαινυλκετονουρία (PKU), τα προσβεβλημένα άτομα που έχουν αντιμετωπιστεί με αυτόν τον τρόπο εμφανίζουν μαθησιακές δυσκολίες. Επιπρόσθετα, παρά τη συστηματική θεραπευτική αγωγή, οι περισσότερες γυναίκες που πάσχουν από γαλακτοζαιμία εμφανίζουν ωοθηκική ανεπάρκεια, η οποία πιθανότατα οφείλεται στη συνεχιζόμενη τοξικότητα της γαλακτόζης.
Πηγές
Κατηγορία:Μεταβολικές διαταραχές
Φλόριδα (αποσαφήνιση)
Με την ονομασία Φλόριντα ή Φλόριδα μπορεί να αναφέρονται:
Εθνική Κεντρική Βιβλιοθήκη της Ρώμης
Η Εθνική Κεντρική Βιβλιοθήκη της Ρώμης (Biblioteca Nazionale Centrale di Roma) είναι η μία από τις δύο κεντρικές εθνικές βιβλιοθήκες της Ιταλίας, μαζί με την Εθνική Κεντρική Βιβλιοθήκη της Φλωρεντίας. (Συνολικά, το σύστημα της Εθνικής Βιβλιοθήκης της Ιταλίας έχει 47 παραρτήματα .) Η αποστολή της βιβλιοθήκης είναι να αποκτά και να φυλάσσει όλα τα βιβλία που εκδίδονται στην Ιταλία, καθώς και τα σημαντικότερα ξένα βιβλία, ιδίως αυτά που αναφέρονται στην Ιταλία, και να τα διατηρεί προσβάσιμα σε όλους.
Ιστορία
Μετά τη δημιουργία του Βασιλείου της Ιταλίας το 1861 από το Βασίλειο της Σαρδηνίας (Πιεμόντε), η Φλωρεντία ανέλαβε τη θέση της πρωτεύουσας από το Τορίνο το 1865. Το 1861, η Φλωρεντία είχε ήδη συγχωνεύσει τη Βιβλιοθήκη της Magliabechiana με την Παλατίνα για να σχηματίσει τη νέα εθνική βιβλιοθήκη. Όταν η Ρώμη ανακηρύχθηκε πρωτεύουσα της Ιταλίας το 1870, μετά την κατάργηση των υπόλοιπων παπικών κρατών, η Εθνική Βιβλιοθήκη δεν μεταφέρθηκε από τη Φλωρεντία στη Ρώμη. Αντιθέτως, μια δεύτερη εθνική βιβλιοθήκη κτίστηκε στη Ρώμη το 1873. Από το 1885, οι δύο αυτές βιβλιοθήκες ονομάζονται "Κεντρική Εθνική Βιβλιοθήκη" για να διακρίνονται από τις άλλες ιταλικές εθνικές βιβλιοθήκες δεύτερης κατηγορίας.
Η Εθνική Βιβλιοθήκη της Ρώμης εγκαινιάστηκε στις 14 Μαρτίου 1876 στο Παλάτσο ντελ Κολέγιο Ρομάνο, στην πρώην έδρα του Κολεγίου Ρομάνο. Εδώ, το 1873, με βάση ένα διάταγμα για την εθνικοποίηση των εκκλησιαστικών βιβλιοθηκών, οι τίτλοι (45.000 τόμοι) της Bibliotheca Secreta των Ιησουιτών, που ιδρύθηκε το 1551, είχαν περιέλθει στην κατοχή της, μαζί με τους τίτλους 69 εθνικοποιημένων μοναστηριακών βιβλιοθηκών. Ταυτόχρονα, στάλθηκε προσωπικό για να ενισχύσει την κοντινή Βιβλιοθήκη Casanatense, η οποία επίσης εθνικοποιήθηκε. Για κάποιο χρονικό διάστημα, οι δύο βιβλιοθήκες συνδέθηκαν όχι μόνο διοικητικά αλλά και αρχιτεκτονικά.
Για μεγάλο χρονικό διάστημα η Εθνική Βιβλιοθήκη της Ρώμης είχε το όνομα του βασιλιά Βίκτωρα Εμμανουήλ Β'. Σήμερα, η ονομασία αυτή δεν αποτελεί πλέον μέρος της επίσημης ονομασίας.
Συλλογή
Η Εθνική Κεντρική Βιβλιοθήκη της Ρώμης έχει σήμερα περισσότερους από 7.000.000 τόμους βιβλίων (από τα οποία 25.000 του 16ου αιώνα), 2000 αρχέτυπα, 8000 χειρόγραφα, 10.000 σχέδια, 20.000 χάρτες και 1.342.154 μπροσούρες. Στεγάζεται σε κτήριο στη διεύθυνση Via Castro Pretorio 105.
Τσε Γκεβάρα (φωτογραφία)
thumb|right|300px|Η φωτογραφία του [[Αλμπέρτο Κόρντα και συμβολική εικόνα του Ερνέστο Τσε Γκεβάρα.]] thumb|right|300px|Εκτύπωση εξ επαφής ([[φύλλο κοντάκτ) του φιλμ που τράβηξε ο Αλμπέρτο Κόρντα. Η διάσημη φωτογραφία βρίσκεται στην τέταρτη σειρά, τρίτη στήλη.]]
Η φωτογραφία του Τσε Γκεβάρα, γνωστή ως Guerrillero Heroico, του Κουβανού φωτογράφου Αλμπέρτο Κόρντα δημιουργήθηκε στις 5 Μαρτίου του 1960, κατά τη διάρκεια της κηδείας των θυμάτων του γαλλικού πλοίου La Coubre που ανατινάχθηκε στο λιμάνι της Αβάνας στις 4 Μαρτίου. Δημοσιεύτηκε επτά χρόνια αργότερα και αποτελεί μέχρι σήμερα την δημοφιλέστερη ίσως φωτογραφία του Ερνέστο Τσε Γκεβάρα. Σύμφωνα με το Maryland Institute College of Art, είναι «η πιο διάσημη φωτογραφία στον κόσμο και σύμβολο του 20ού αιώνα.» Ο Τσε Γκεβάρα ήταν 31 στην φωτογραφία αυτή.
Ιστορία της φωτογραφίας
thumb|left|100px|Leica M2. Ο Κόρντα χρησιμοποίησε για την δημιουργία της φωτογραφίας μία μηχανή Leica M2 με φακό 90mm και ασπρόμαυρο φιλμ Kodak Plus-X. Στο ίδιο φιλμ, είχε τραβήξει φωτογραφίες του Ζαν-Πωλ Σαρτρ και της Σιμόν ντε Μπωβουάρ, οι οποίες θεωρήθηκαν τότε μεγαλύτερης αξίας, με αποτέλεσμα να απορριφθεί η φωτογραφία του Τσε Γκεβάρα και να μην δημοσιευτεί. Ο Κόρντα τύπωσε ωστόσο τη φωτογραφία για ιδιωτική χρήση. Στο ένα άκρο της πρωτότυπης φωτογραφίας διακρίνεται ένας άνδρας άγνωστης ταυτότητας και στο άλλο τα φύλλα ενός φοίνικα, στοιχεία που αργότερα αφαίρεσε ο Κόρντα. Σε ερώτηση για το πως κατάφερε να τραβήξει την συγκεκριμένη διάσημη φωτογραφία, ο Κόρντα απάντησε ταπεινά: "αυτή η φωτογραφία δεν είναι ένα προϊόν γνώσης ή τεχνικής, ήταν πραγματική σύμπτωση, καθαρή τύχη.".
Η φωτογραφία έγινε γνωστή επτά χρόνια αργότερα, μετά το θάνατο του Γκεβάρα στη Βολιβία, όταν ο Ιταλός εκδότης Τζιάκομο Φελτρινέλι απέκτησε τα πνευματικά δικαιώματα για την έκδοση του βολιβιανού ημερολογίου του Γκεβάρα και δημοσίευσε τη φωτογραφία του Κόρντα στο μέγεθος μίας μεγάλης διαφημιστικής αφίσας. Ο Φελτρινέλι είχε αποκτήσει εκτυπώσεις του Κόρντα, λίγους μήνες πριν το θάνατο του Τσε Γκεβάρα και είχε αρχικά σχεδιαστεί η χρήση της φωτογραφίας στο εξώφυλλο της ιταλικής έκδοσης του ημερολογίου.
Το 1968, ο Ιρλανδός καλλιτέχνης Τζιμ Φιτζπάτρικ (Jim Fitzpatrick) δημιούργησε σχέδια βασισμένα στη φωτογραφία του Κόρντα, σε διαφορετικούς χρωματισμούς (πιο γνωστά είναι τα σχέδια σε άσπρο-μαύρο και κόκκινο-μαύρο) που έγιναν ιδιαίτερα δημοφιλή.
Αλμπέρτο Κόρντα
Ως κουμουνιστής και υποστηριχτής της Κουβανικής Επανάστασης μέχρι το θάνατό του, ο Αλμπέρτο Κόρδα πότε δεν ζήτησε να πληρωθεί για την φωτογραφία του. Διαφοροποιημένες εκδοχές της αρχικής φωτογραφίας έχουν γίνει πολλές φορές αντικείμενο αναπαραγωγής σε διάφορα μέσα, χωρίς ο Κόρντα να αντιδράσει ενάντια στην ευρεία χρήση της εικόνας. Ο Κόδρα αιτιολόγησε ότι η εικόνα του Τσέ αντιπροσωπεύει τα ιδεώδη της επανάστασης, έτσι όσο η φωτογραφία αυτή διαδίδεται τα ιδανικά-ιδέες του Τσέ επίσης θα διαδίδονται. Το ότι ο Κόρντα δεν ζήτησε ποτέ δικαιώματα χρήσης της φωτογραφίας "βοήθησε να γίνει το απόλυτο σύμβολο της Μαρξιστικής επανάστασης και της αντι-ιμπεριαλιστικής πάλης."
Η μοναδική φορά που αντέδρασε στην αναπαραγωγή της, επικαλούμενος τα πνευματικά δικαιώματα που κατείχε επί του πρωτότυπου αρνητικού, αφορούσε τη χρήση της για τη διαφήμιση μίας βότκας το 2000 από την εταιρία Smirnoff. Θεώρησε ότι η εμπορική χρήση, ιδιαίτερα σε χρήση αλκοολούχων ποτών αμαυρώνει την μνήμη του Τσέ. Μετά από δικαστική διαμάχη με την εταιρεία οινοπνευματωδων ποτών και την διαφημιστική εταιρία Lowe Lintas and Rex Features, δήλωσε ότι ο ίδιος επέτρεπε την ελεύθερη αναπαραγωγή της φωτογραφίας μόνον εφόσον γίνεται για την διάδοση της μνήμης του Ερνέστο Τσε Γκεβάρα, αποκλείoντας όμως κάθε χρήση που θα αμαυρώνει τη μνήμη του. Η εταιρία Lintas and Rex ισχυρίστηκε ότι η εικόνα ήταν με άδεια ελεύθερης χρήστης. Η τελική απόφαση του δικαστηρίου ήταν να αποζημιωθεί ο Κόρντα με το ποσό των 50.000 αμερικάνικων δολαρίων, τα οποία τα έκανε χορηγία στο Κουβανικό Σύστημα Υγείας.
Εξωτερικοί σύνδεσμοι
Κατηγορία:Φωτογραφία
Σεμπού
Το Σεμπού είναι νησί, το οποίο ανήκει στο αρχιπέλαγος των Βισάγιας, στις κεντρικές Φιλιππίνες. Με έκταση 4.468 τετραγωνικά χιλιόμετρα είναι το ένατο μεγαλύτερο νησί των Φιλιππινών και το πέμπτο μεγαλύτερο των Βισάγιας μετά το Νέγκρος, το Σαμάρ, το Πανάι και το Λέιτε. Ο κύριος οικισμός του νησιού είναι το Σεμπού με 866.171 κατοίκους (2010).
Εξωτερικοί σύνδεσμοι
Κατηγορία:Νησιά των Φιλιππίνων
NGC 4372
To NGC 4372 ή Caldwell 108 είναι σφαιρωτό σμήνος κλάσης XII στον αστερισμό Μυία. Έχει φαινόμενο μέγεθος +7,2 και απέχει 18.900 έτη φωτός από την Γη.
Το ανακάλυψε ο αστρονόμος Τζέιμς Ντάνλοπ στις 30 Απριλίου 1826.
Εξωτερικοί σύνδεσμοι
4372 108 Κατηγορία:Σφαιρωτά σμήνη Κατηγορία:Μυία (αστερισμός)
Άντζελο Σέκι
Ο Πιέτρο Άντζελο Σέκι (Pietro Angelo Secchi, 28 Ιουνίου 1818 – 26 Φεβρουαρίου 1878) ήταν Ιταλός αστρονόμος, πρωτοπόρος της παρατηρησιακής Αστροφυσικής. Ο Σέκι γεννήθηκε στην επαρχία Ρέτζιο-Εμίλια και απεβίωσε στη Ρώμη.
Βιογραφία
Ως προς την ταξινόμηση των αστρικών φασμάτων, ο Σέκι μελέτησε τα φάσματα 400 αστέρων και τα κατέταξε σε 4 διαφορετικούς τύπους στην πρώτη τέτοια εργασία (δημοσιεύθηκε το 1863). Περαιτέρω, ήταν ένας από τους πρώτους που χρησιμοποίησε τη Φωτογραφία στην Αστρονομία.
Το 1848-49 ο Σέκι και άλλοι Ιησουίτες κατέφυγαν στις ΗΠΑ, όπου ο Σέκι συνεργάσθηκε με τον επίσης πρωτοπόρο στη Μετεωρολογία, Υδρογραφία και Ωκεανογραφία αστρονόμο Matthew F. Maury, τον πρώτο διοικητή του μετέπειτα Ναυτικού Αστεροσκοπείου των ΗΠΑ στην Ουάσινγκτον.
Αργότερα, ο Σέκι έγραψε το σχετικό έργο Sui recenti progressi della Meteorologia (Ρώμη 1861). Μερικά άλλα έργα του είναι:
Προς τιμή του Σέκι πήρε το όνομά του ο Κρατήρας Secchi κοντά στον ισημερινό της Σελήνης και ένας πολύ μεγαλύτερος κρατήρας στο νότιο ημισφαίριο του πλανήτη Άρη. Ο Σέκι επίσης κατασκεύασε ένα ωκεανογραφικό όργανο γνωστό ως δίσκος του Σέκι.
Εξωτερικοί σύνδεσμοι
Κατηγορία:Ιταλοί αστρονόμοι Κατηγορία:Ιησουίτες Κατηγορία:Αστρονόμοι του 19ου αιώνα
Μποχόλ
Εξωτερικοί σύνδεσμοι
Κατηγορία:Νησιά των Φιλιππίνων
Δάφνες Πάτρας
Οι Δάφνες είναι συνοικία της Πάτρας στο βόρειο τμήμα της πόλης, που απέχει περίπου 7 χιλιόμετρα από το κέντρο της.
Αποτελεί μέρος του παράκτιου τμήματος της περιοχής των Μποζαϊτίκων, ευρισκόμενο ανάμεσα στην Παραλία Προαστίου (Μποζαϊτίκων) και την περιοχή του Καστελλόκαμπου.
Η ονομασία της περιοχής είναι φυτωνυμική και έχει προέλθει από την εκεί ύπαρξη πολλών δαφνών (πικροδαφνών).
Βόρεια των Δαφνών διέρχεται και εκβάλλει ο ποταμός Χάραδρος, που οριοθετεί και την περιοχή από τον γειτονικό Καστελλόκαμπο. Στην περιοχή στεγάζονται σε κοινό κτιριακό συγκρότημα και λειτουργούν το 62ο Δημοτικό Σχολείο και το 49ο Νηπιαγωγείο Πατρών.
Η εκεί παραλία είναι πολυσύχναστη κατά την θερινή περίοδο και προτιμάται από πλήθος Πατρινών, ενώ αξιοσημείωτο είναι και το πλατανόδασος των εκβολών του Χάραδρου.￼
Πηγές
Κατηγορία:Συνοικίες της Πάτρας
Κοινότητα Αστρακών
Παραπομπές
Κατηγορία:Δήμος Αρχανών - Αστερουσίων
If You're Feeling Sinister
Το "If You're Feeling Sinister" είναι το δεύτερο άλμπουμ των Belle and Sebastian. Κυκλοφόρησε από την Jeepster Records στις 18 Νοεμβρίου του 1996. Ο τραγουδιστής της μπάντας Stuart Murdoch έχει δηλώσει σε συνεντεύξεις ότι αυτή είναι η καλύτερη συλλογή τραγουδιών που έχει δημιουργήσει. Το 2005, το συγκρότημα ηχογράφησε ζωντανά το άλμπουμ και το κυκλοφόρησε στο iTunes Store με το όνομα "If You're Feeling Sinister: Live at the Barbican".
Το Pitchfork Media τοποθέτησε το άλμπουμ στο #14 στη λίστα με τα 100 καλύτερα άλμπουμ της δεκαετίας του '90. Αργότερα, οι αναγνώστες του Pitchfork τοποθέτησαν το άλμπουμ στο #31 στη λίστα με τα καλύτερα άλμπουμ που βγήκαν από το άνοιγμα του (1996). Το Rolling Stone τοποθέτησε το άλμπουμ στο #75 στη λίστα "100 Best Albums of the Nineties" και το Spin τοποθέτησε το άλμπουμ στο #59 στη λίστα "125 Best Albums of the Past 25 Years". Τέλος, το άλμπουμ εμφανίζεται στο βιβλίο "1001 Albums You Must Hear Before You Die" (1001 άλμπουμ που πρέπει να ακούσετε πριν πεθάνετε).
Παραπομπές
Κατηγορία:Άλμπουμ του 1996
Άνω Χώρα Αιτωλοακαρνανίας
Η Άνω Χώρα είναι ορεινό χωριό του νομού Αιτωλοακαρνανίας στην περιοχή της ορεινής Ναυπακτίας. Είναι χτισμένη σε υψόμετρο 1.060 μέτρων στις δυτικές απολήξεις των Βαρδουσίων, στις πλαγιές του υψώματος που ονομάζεται Κερασοβούνι, και είναι ένα από τα ορεινότερα χωριά της Αιτωλοακαρνανίας. Απέχει περίπου 52 χιλιόμετρα από την Ναύπακτο, που είναι και η κοντινότερη μεγάλη πόλη. Στο παρελθόν ονομαζόταν Μεγάλη Λομποτινά ενώ την σημερινή της ονομασία την απέκτησε το 1930. Η Άνω Χώρα αποτελεί την Τοπική κοινότητα Άνω Χώρας της Δημοτικής Ενότητας Αποδοτίας που ανήκει στον δήμο Ναυπακτίας και ο πληθυσμός της σύμφωνα με την απογραφή του 2011 είναι 225 κάτοικοι.
Ιστορικά στοιχεία
Η Άνω Χώρα υπήρξε κεφαλοχώρι της ορεινής Ναυπακτίας και κύριο διοικητικό και πνευματικό κέντρο της περιοχής. Κατά την περίοδο της τουρκοκρατίας στην Άνω Χώρα λειτούργησε η μοναδική οργανωμένη σχολή της ορεινής Ναυπακτίας, η οποία αναφέρεται ως Σχολή της Λομποτινάς. Η σχολή λειτούργησε υπό την προστασία των Καναβαίων, παλιάς εύπορης Βυζαντινής οικογένειας, που αργότερα υπήρξαν κοτζαμπάσηδες στην περιοχή των Κραβάρων. Στη σχολή φοίτησε για δύο χρόνια ο Κοσμάς ο Αιτωλός. Στο διάστημα αυτό δάσκαλος στη σχολή ήταν ο μοναχός Ανανίας Δερβισιάνος.
Μετά την ίδρυση του Ελληνικού κράτους η Άνω Χώρα υπήρξε πρωτεύουσα του τοπικού δήμου της περιοχής, του Δήμου Αποδοτίας, ο οποίος λειτούργησε αρχικά στο διάστημα 1835 - 1912. Το 1912 ο δήμος καταργήθηκε και η Άνω Χώρα έγινε έδρα της ομώνυμης κοινότητας. Το 1996 επανασυστάθηκε ο δήμος Αποδοτίας με έδρα του πάλι την Άνω Χώρα. Ο δήμος καταργήθηκε για δεύτερη φορά το 2011 με το πρόγραμμα Καλλικράτης και αποτέλεσε μέρος του Δήμου Ναυπακτίας.
Κατά την διάρκεια του 20ου αιώνα ο πληθυσμός της Άνω Χώρας παρουσίασε μείωση, ακολουθώντας παρόμοια τύχη με τα περισσότερα ορεινά χωριά. Τα τελευταία χρόνια όμως γνωρίζει σημαντική τουριστική ανάπτυξη, συγκρατώντας τον πληθυσμό της. Το χωριό διαθέτει σήμερα ξενοδοχεία, ενοικιαζόμενα δωμάτια και εστιατόρια ενώ ως πρώην έδρα δήμου διαθέτει και Κέντρο Υγείας.
Πολιτισμός
Στα πλαίσια της πολιτιστικής προβολής του χωριού λειτουργεί από το 2016 λαογραφικό μουσείο ενώ από το 1999 διεξάγεται κάθε Οκτώβρη η επονομαζόμενη "Γιορτή κάστανου και τσίπουρου" με πλήθος επισκεπτών από τις γύρω περιοχές.Ένα κτίσμα με ιστορία αποτελεί ο παλιός νερόμυλος της εκκλησίας που μετρά πολλούς αιώνες παρουσίας στο χωριό. Αδιάψευστος μάρτυρας ο λίθος στην τοιχοποιία του που αναγράφει το έτος 1729. Αναπαλαιώθηκε το 2019 και αποτελεί ένα από τα σημαντικά σημεία αναφοράς του χωριού.
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας Κατηγορία:Κράβαρα
Πανελλήνιο πρωτάθλημα ποδοσφαίρου ανδρών 1956-1957
Το Πανελλήνιο πρωτάθλημα 1956–57 υπήρξε ένα από τα πλέον ενδιαφέροντα της δεκαετίας του '50, αλλά και συζητημένα ως συνέπεια της τιμωρίας του Εθνικού Πειραιώς από την ΕΠΟ. Αγωνιστικά Ολυμπιακός και Παναθηναϊκός κυνήγησαν με πείσμα τον τίτλο του πρωταθλητή. Την τελευταία αγωνιστική ο δεύτερος κερδίζοντας τον πρώτο στην έδρα του με 1–0, τον έφτασε στη βαθμολογία με αποτέλεσμα να χρειαστεί αγώνας μπαράζ για την ανάδειξη του πρωταθλητή, μάλιστα έγιναν 2 αγώνες στο γήπεδο της Νέας Φιλαδέλφειας, καθώς ο πρώτος έληξε ισόπαλος. Τελικά ο Ολυμπιακός στον επαναληπτικό κέρδισε τον αντίπαλό του με σκορ 1–0 κατακτώντας τον τίτλο.
Στα ενδιαφέροντα της χρονιάς ήταν και η για τρίτη συνεχόμενη χρονιά αποτυχία της ΑΕΚ να προκριθεί στην τελική φάση του πρωταθλήματος. Σε σχέση με την προηγούμενη χρονιά, οι ομάδες που μετείχαν στην τελική φάση αυξήθηκαν κατά 4 (10 από 6) και προέκυψαν ως εξής: Οι αγώνες της προκριματικής φάσης διεξήχθησαν από τις 16 Σεπτεμβρίου 1956 μέχρι τις 11 Ιανουαρίου 1957, ενώ της τελικής φάσης από τις 13 Ιανουαρίου μέχρι τις 18 Ιουλίου 1957. Το σύστημα βαθμολογίας ήταν: Νίκη: 3 βαθμοί - Ισοπαλία: 2 βαθμοί - Ήττα: 1 βαθμός
Πρωταθλητής
Ολυμπιακός
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 1956-1957 Κατηγορία:Πανελλήνιο πρωτάθλημα ποδοσφαίρου
Ζαϊνούλλα Ρασούλεφ
Ο Ζαϊνούλλα Ρασούλεφ (Zaynulla bin Khabibulla bin Rasūl, μπασκιρικά: Зәйнулла Рәсүлев, ρωσικά: Зайнулла́ Расу́лев, 25 Μαρτίου 1833 – 2 Φεβρουαρίου 1917) ήταν θρησκευτικός ηγέτης των Μπασκίρ τον 19ο αιώνα και στις αρχές του 20ου αιώνα. Είναι αξιοσημείωτος ως ένας από τους πιο σημαντικούς αντιπροσώπους του Τζαντιντισμού και οργανωτής ενός από των πρώτων μεντρεσέδων του τζαντιντισμού.
Γεννήθηκε το 1833 στο χωριό Σαρίπ της επαρχίας Βερχνεουράλσκ, στο Κυβερνείο του Αρινμπούρκ (σήμερα το χωριό αποτελεί μέρος της επαρχίας Ουτσαλίνσκι της Δημοκρατίας του Μπασκορτοστάν στη Ρωσία) από την οικογένεια του μουλά της τοπικής ισλαμικής κοινότητας. Έλαβε εκπαίδευση σε ένα μεντρεσέ στο χωριό του και μετά σε ένα μεντρεσέ στο Τρόιτσκ (το οποίο σήμερα αποτελεί μέρος της περιφέρειας Τσελιάμπινσκ). Αφού εκπαιδεύτηκε, ξεκίνησε μια κληρική καριέρα. Από το 1858, υπηρετούσε ως ιμάμ χατίμπ στο Γιουλντάς (σήμερα αποτελεί μέρος της επαρχίας Ουτσαλίνσκι της Δημοκρατίας του Μπασκορτοστάν).
Ενώ ακόμα βρισκόταν στα φοιτητικά του χρόνια, ο Ζαϊνούλλα άρχισε να ενδιαφέρεται για τον Σουφισμό. Το 1859, προσχώρησε στο Σουφιστικό τάγμα του Νακσμπάντι. Έλαβε ατομική εκπαίδευση από τον σεΐχη Αχμέτ Ζιγιαουντίν Γκιουμουσχανεβί στην Κωνσταντινούπολη το 1869—1870, από τον οποίο έλαβε το ιτζαζάχ, ή αλλιώς την επιβεβαίωση να διδάξει το σουφιστικό δόγμα του Νακσμπάντι. Επίσης έκανε ένα χατζ. Μετά την επιστροφή του στο Μπασκορτοστάν, εισήγαγε διάφορες καινοτομίες στις τοπικές σουφιστικές πρακτικές: τραγουδώντας το ζικρ δυνατά, ο εορτασμός του Μαουλίντ (τα γενέθλια του ισλαμικού προφήτη Μωάμεθ), κ.ά.
Υπέφερε από διωγμό καθώς κήρυττε τον σουφισμό: οι τοπικοί συντηρητικοί μουλάδες και οι αξιωματούχοι του συμβατικού Ισλάμ τον κατηγόρησαν για διάδοση αίρεσης και υπονόμευση δραστηριότητας με στόχο τις αρχές που βρίσκονται στην εξουσία. Με τη γραπτή καταγγελία τους, ο Ρασούλεφ συνελήφθη και εξορίστηκε. Εξέτισε την εξορία του στο Ζλάτοουστ (οκτώ μήνες), στο Νικόλσκ της Περιφέρειας Βόλογκντα (1873-1876) και τη Κοστρομά (1876-1881).
Ο Ζαϊνούλλα Ρασούλεφ πέθανε στις 2 Φεβρουαρίου 1917. Τάφηκε στο παλαιό μουσουλμανικό κοιμητήριο στο Τρόιτσκ.
Στην μπασκιρική δημόσια μνήμη έχουν διατηρηθεί αρκετοί θρύλοι σχετικά με τα θαύματα του Ζαϊνούλλα Ρασούλεφ.
Ο γιος του, ο Γκαμπντουραχμάν Ρασούλεφ, επίσης έγινε θρησκευτικός ηγέτης των Μπασκίρ. μικρογραφία|Η είσοδος στον τάφο του Ζαϊνούλλα Ρασούλεφ
Τιμές
μικρογραφία|Το τζαμί ονομασμένο προς τιμήν του Ζαϊνούλλα Ρασούλεφ στο Ουτσάλι του Μπασκορτοστάν.
Παραπομπές
Κατηγορία:Μπασκίροι
Κέντρο Ζωρζ Πομπιντού
Αρχιτεκτονική
Η κατασκευή του Κέντρου ξεκίνησε τον Απρίλιο του 1972 και τα αρχιτεκτονικά σχέδια ανήκαν στους αρχιτέκτονες Ρέντσο Πιάνο, Ρίτσαρντ Ρότζερς και Τζιανφράνκο Φρανκίνι (Gianfranco Franchini). Εξωτερικά δεσπόζουν ο μεταλλικός σκελετός του κτιρίου και οι διαφανείς ή έγχρωμοι σωλήνες που το περιβάλλουν. Οι χρωματισμοί των σωλήνων, ακολουθούν μία συγκεκριμένη σύμβαση: μπλε χρώμα για τους αγωγούς αέρος, πράσινο για σωλήνες νερού και κίτρινο για τις γραμμές ηλεκτρισμού. Στοιχεία που συνδέονται με τη μετακίνηση, όπως οι ανελκυστήρες, διαθέτουν επίσης κόκκινο χρώμα. Η βιβλιοθήκη του Κέντρου φιλοξενείται στους τρεις πρώτους ορόφους του κτιρίου, ενώ το Μουσείο Μοντέρνας Τέχνης καταλαμβάνει τον τέταρτο και πέμπτο όροφο.
Μουσείο
Το Κέντρο Πομπιντού φιλοξενεί το Εθνικό Μουσείο Μοντέρνας Τέχνης, το οποίο περιλαμβάνει περίπου 50.000 έργα τέχνης, από τα οποία εκτίθενται δημόσια περίπου 2.000, μεταξύ αυτών έργα ζωγραφική, γλυπτικής και φωτογραφίας. Στα πλαίσια των εκθέσεών του, εκπροσωπούνται ρεύματα της μοντέρνας τέχνης, όπως του Φωβισμού, του Υπερρεαλισμού ή του Κυβισμού. Στεγάζει επίσης μια σημαντική συλλογή βιομηχανικού σχεδιασμού (Design).
Στον ακάλυπτο χώρο έχει ανακατασκευαστεί το εργαστήριο του Κονσταντίν Μπρανκούζι.
Εξωτερικοί σύνδεσμοι
Πομπιντου Πομπιντου Πομπιντου Πομπιντου Πομπιντου
Δημήτρης Νατσιός
Ο Δημήτρης Νατσιός (Μοσχοχώρι Πιερίας, 1965) είναι Έλληνας πολιτικός, εκπαιδευτικός, θεολόγος, συγγραφέας και παρουσιαστής εκπομπών εκπαιδευτικού, κοινωνικού και εκκλησιαστικού περιεχομένου. Το 2019 ίδρυσε το Δημοκρατικό Πατριωτικό Κίνημα - Νίκη, αναλαμβάνοντας την προεδρία του κόμματος.
Βιογραφία
Ο Δημήτριος Νατσιός είναι γόνος πολύτεκνης οικογένειας. Είναι έγγαμος και πατέρας τριών παιδιών. Σπούδασε παιδαγωγικά στην Παιδαγωγική Ακαδημία Θεσσαλονίκης και στη συνέχεια θεολογία στη Θεολογική Σχολή του Αριστοτελείου Πανεπιστημίου Θεσσαλονίκης. Εργάζεται ως δάσκαλος στην πρωτοβάθμια εκπαίδευση, τα τελευταία 35 χρόνια, σε σχολεία των Κυκλάδων και του Κιλκίς. Είναι αρθρογράφος για ζητήματα παιδείας, πολιτικής, κοινωνικού και θεολογικού περιεχομένου σε εφημερίδες, περιοδικά και ιστοσελίδες, ενώ σύμφωνα με το βιογραφικό του έχει εκδώσει 12 βιβλία κυρίως για θέματα παιδείας. Επίσης, ήταν επί μια δεκαετία παρουσιαστής και επιμελητής της τηλεοπτικής εκπομπής «Γράμματα Σπουδάματα» στον εκκλησιαστικό τηλεοπτικό σταθμό «4Ε» καθώς και δυο επιπλέον χρόνια όπου η εκπομπή προβαλλόταν στον περιφερειακό σταθμό της Κεντρικής Μακεδονίας «Δίον Τηλεόραση».
Ήταν ένας από τους πρώτους που το 2006 επισήμανε τη χρήση του όρου «συνωστισμός» για την πυρπόληση της Σμύρνης κατά την Μικρασιατική Καταστροφή, στο βιβλίο Ιστορίας της ΣΤ’ Δημοτικού, ζήτημα που απασχόλησε έντονα τον δημόσιο λόγο και τελικά οδήγησε στην απόσυρση του βιβλίου.
Πολιτική σταδιοδρομία
Ξεκίνησε την πολιτική του δράση το 2014 από το Κίνημα «Ελευθερία», του οποίου υπέγραψε την ιδρυτική διακήρυξη. Το 2015 εντάχθηκε στον Ριζοσπαστικό Εθνικό Συναγερμό του Βασίλη Καπερνάρου, μετέχοντας στη διοικούσα επιτροπή του κόμματος. Αργότερα εντάχθηκε στην Κοινωνία - Πολιτική παράταξη συνεχιστών του Καποδίστρια, από την οποία παραιτήθηκε το 2016, ύστερα από φήμες περί ίδρυσης νέου πολιτικού κόμματος από τον ίδιο.
Στις 17 Ιουνίου 2019, με αφορμή τη Συμφωνία των Πρεσπών, ίδρυσε το «Δημοκρατικό Πατριωτικό Κίνημα - Νίκη» του οποίου είναι πρόεδρος. Στις εκλογές του Μαΐου 2023, τις πρώτες πού έλαβε μέρος, το κόμμα έλαβε ποσοστό 2,92%, χωρίς να εισέλθει οριακά στη Βουλή. Έπειτα από έναν μήνα, στις εκλογές του Ιουνίου, το κόμμα συγκέντρωσε ποσοστό 3,7% και εξέλεξε 10 βουλευτές.
Παραπομπές
Κατηγορία:Έλληνες δάσκαλοι Κατηγορία:Έλληνες πολιτικοί Κατηγορία:Έλληνες αρχηγοί κομμάτων Κατηγορία:Βουλευτές εκλεγμένοι με τη Νίκη Κατηγορία:Βουλευτές Α΄ Θεσσαλονίκης
Ιξώδες
Το ιξώδες (αγγλ. viscocity) ενός ρευστού (στη Φυσικοχημεία) είναι το μέτρο της αντίστασης που αυτό προβάλει στη σταδιακή παραμόρφωσή του μετά από διατμητική ή εντατική τάση, που εκφράζεται επίσης και με την αντίσταση που προβάλει κατά τη ροή του. Για υγρά, ειδικότερα, αντιστοιχεί στην ιδιότητα της «πηκτότητας». Για παράδειγμα, το μέλι έχει πολύ υψηλότερο ιξώδες από το νερό.
Το ιξώδες είναι μια ιδιότητα ενός ρευστού που προκύπτει από τις συγκρούσεις μεταξύ γειτονικών σωματιδίων (δηλαδή μορίων, με την ευρεία έννοια), καθώς τμήματα του ρευστού αυτού κινούνται με διαφορετικές ταχύτητες, αλλά και από την εφαρμογή των δυνάμεων συνοχής μεταξύ των μορίων αυτών. Όταν ένα ρευστό υποχρεώνεται να ρεύσει μέσα από ένα σωλήνα, τα σωματίδια από τα οποία αποτελείται το ρευστό κινούνται ταχύτερα κατά μήκος του άξονα του σωλήνα στο εσωτερικό του και βραδύτερα κοντά στα τοιχώματα του σωλήνα. Γι' αυτό χρειάζεται να ασκηθεί κάποια τάση, όπως μια διαφορά πίεσης ανάμεσα στα δυο άκρα του σωλήνα, για να υπερπηδηθεί η τριβή ανάμεσα στα στρώματα του ρευστού που κινούνται με διαφορετικές ταχύτητες και να συνεχιστεί η ροή του ρευστού. η τάση που απαιτείται για ένα δεδομένο μοτίβο κίνησης αντιστοιχει στο ιξώδες του ρευστού αυτού.
Ένα ρευστό που δεν αντιστέκεται καθόλου στην τάση διάτμησής του ονομάζεται «ιδανικό» ή «ιδεατό» υγρό. Το μηδενικό ιξώδες, όμως, παρατηρείται μόνο σε πολύ χαμηλές θερμοκρασίες στα υπερρευστά. Διαφορετικά, τεχνικά όλα τα ρευστά έχουν θετικό ιξώδες. Στην καθομιλουμένη, η έννοια του «ιξώδους», δηλαδή της πηκτότητας, αναφέρεται ειδικότερα σε υγρά και συνήθως σε σύγκριση με την αντίστοιχη ιδιότητα του νερού. Ένα ρευστό με σχετικά υψηλό ιξώδες, όπως η πίσσα, μπορεί να παρουσιάζεται σαν στερεό, και τότε συχνά χαρακτηρίζεται ως «ημίρευστο».
Η ιδιότητα του ιξώδους για τα υγρά εξετάζεται ιδιαίτερα από την Υδροδυναμική.
Το μέτρο του ιξώδους είναι ο συντελεστής συνεκτικότητας ή συντελεστής εσωτερικής τριβής ή συντελεστής ιξώδους του υγρού. Όσο πιο παχύρρευστο είναι ένα υγρό, τόσο μεγαλύτερο ιξώδες λέμε ότι έχει, π.χ. το μέλι έχει μεγαλύτερο ιξώδες από το λάδι.
Το ιξώδες μετριέται με ειδικό όργανο που λέγεται ιξωδόμετρο. Η μέτρηση γίνεται σε βαθμούς, που σήμερα σε χρήση είναι οι «βαθμοί Engler», ή «βαθμοί Redwood», ή «βαθμοί Saybolt», κ.λπ, που παρέχονται από το εγχειρίδιο του, κατά περίπτωση χρήσης τύπου, ομώνυμου οργάνου.
Ετυμολογία
Η λέξη «ιξώδες» προέρχεται από τη λέξη «ἰξός» (τη γνωστή κολλώδη ουσία που περιβάλλει τους καρπούς του ιξού (Viscum album) ) και σημαίνει το «κολλώδες».
Σημείωση : Αντίθετος όρος του ιξώδους, κατ΄ έννοια και κατά μέτρο είναι η ρευστότητα, έτσι ένα υγρό που παρουσιάζει μεγάλο ιξώδες έχει μικρή ρευστότητα, και αντίστροφα. Τα μόνα υγρά που παρουσιάζουν μεταβλητό ιξώδες είναι τα θιξότροπα μετά την ανάδευσή τους.
Αναφορές και παρατηρήσεις
Κατηγορία:Ιδιότητες της ύλης Κατηγορία:Δυναμική ρευστών
Μιχάλης Λεβεντογιάννης
Ο Μιχάλης Λεβεντογιάννης (26 Ιουλίου 1986) είναι Έλληνας ηθοποιός. Είναι απόφοιτος της Δραματικής Σχολής του Γιώργου Θεοδοσιάδη, το 2013.
Έγινε ιδιαίτερα γνωστός στο ευρύ κοινό από τους πρωταγωνιστικούς του ρόλους σε δημοφιλείς τηλεοπτικές σειρές μεταξύ των οποίων είναι «Δίδυμα Φεγγάρια», «Το Τατουάζ», «Έρωτας Μετά», «Αγγελική» και «Παγιδευμένοι»
Πρώτα Χρόνια
Γεννήθηκε στις 26 Ιουλίου του 1986 στην Αθήνα όπου και μεγάλωσε. Τελειώνοντας το σχολείο, σπούδασε μάρκετινγκ και διοίκηση επιχειρήσεων. Ολοκληρώνοντας τις σπουδές του ξεκίνησε να εργάζεται σε διαφημιστική εταιρία ωστόσο σε ηλικία 22 ετών αποφάσισε να ασχοληθεί επαγγελματικά με την υποκριτική εγκαταλείποντας το χώρο της διαφήμισης. Σπούδασε στη Δραματική Σχολή του Γιώργου Θεοδοσιάδη από όπου και αποφοίτησε το 2013 ξεκινώντας την πορεία του σε θέατρο και τηλεόραση.
Τηλεόραση
Έκανε την πρώτη του τηλεοπτική εμφάνιση τον Μάρτιο του 2015 στο επεισόδιο "Το δώρο" της αστυνομικής σειράς του ALPHA, «10η εντολή». Ακολούθησε μία ακόμη συμμετοχή στην ίδια σειρά, στο επεισόδιο "Θυμός", τον Απρίλιο του ίδιου έτους. Την ίδια χρονιά κέρδισε ένα ρόλο για το καστ της κωμικής σειράς του MEGA, «Μάλιστα, Σεφ!». Εκεί τη σεζόν 2015-16 υποδύθηκε τον Κωστή, τον μπάρμαν του εστιατορίου που διαδραματιζόταν οι ιστορίες της σειράς. Την αμέσως επόμενη σεζόν, πήρε έναν από τους πρωταγωνιστικούς ρόλους αυτόν του Ορέστη Δελλή στο δεύτερο κύκλο της καθημερινής σειράς του ANT1, «Δίδυμα Φεγγάρια», συνεργαζόμενος με τον σκηνοθέτη Ανδρέα Γεωργίου και τον παραγωγό Κούλη Νικολάου.
Η συνεργασία του με το δίδυμο Γεωργίου-Νικολάου συνεχίστηκε και τη σεζόν 2017-18. Πιο συγκεκριμένα εκείνη την περίοδο πήρε έναν από τους πρωταγωνιστικούς ρόλους στη νέα δραματική σειρά του ALPHA, «Το Τατουάζ», σε σενάριο Βάνας Δημητρίου. Εκεί υποδύθηκε τον εφοπλιστή Τόνι Νίβεν. Η παρουσία του στη σειρά συνεχίστηκε και τη σεζόν 2018-19, μέχρι την ολοκλήρωσή της. Την περίοδο 2019-20 υποδύθηκε τον αστυνόμο Γιώργο Αθανασιάδη, στο ερωτικό θρίλερ του ALPHA, «Έρωτας Μετά». Τη σεζόν 2020-21 πρωταγωνίστησε στη δραματική σειρά του ALPHA «Αγγελική», υποδυόμενος τον επιστάτη Μιχάλη Ζάχο. Τη σεζόν 2022-24 πρωταγωνιστει στη σειρά του ΑΝΤ1, «Παγιδευμένοι» ως Δημήτρης Μαρκέτος.
Θέατρο
Στο θέατρο έχει λάβει μέρος στις παραστάσεις "Όλα για τη μητέρα μου", "Πιάφ", "Dogville", "20 χρόνια από το θάνατο της Μελίνας Μερκούρη", "η Δασκάλα με τα Χρυσά Μάτια "
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Βίνφριντ Κρέτσμαν
Ο Βίνφριντ Κρέτσμαν (γερμ.: Winfried Kretschmann, γεννημένος στις 17 Μαΐου 1948 στο Σπάιχινγκεν) είναι Γερμανός πολιτικός του Κόμματος των Πρασίνων της Γερμανίας. Είναι πρωθυπουργός του κράτους της Βάδης-Βυρτεμβέργης από τις 12 Μαΐου 2011 ύστερα από τις πολιτειακές εκλογές που διεξήχθησαν στις 27 Μαρτίου 2011. Επανεξελέγη στις εκλογές του 2016.
Ο Κρέτσμαν διαδέχθηκε τον Στέφαν Μάπους ως Κοινοβούλιο της Βάδης-Βυρτεμβέργης, γινόμενος έτσι ο πρώτος Πράσινο κρατιδιακό πρωθυπουργό στην ιστορία της Γερμανίας.
Σταδιοδρομία
Για κάποια χρόνια εργάστηκε ως σύμβουλος του Γιόσκα Φίσερ όταν ο τελευταίος ήταν υπουργός Περιβάλλοντος στο κρατίδιο της Έσσης. Από το 1980 υπήρξε μέλος της τοπικής βουλής της Βάδης-Βυρτεμβέργης, στην εκλογική περιφέρεια του Νύρτινγκεν (Nürtingen). Έγινε πρόεδρος της κοινοβουλευτικής ομάδας των Πρασίνων και στις τοπικές εκλογές του 2006 στη Βάδη-Βυρτεμβέργη ήταν ο πρωτοπόρος για το κόμμα του.
Έπειτα από τις πολιτειακές εκλογές του 2016, ο Κρέτσμαν οδήγησε το Κόμμα των Πρασίνων σε μια ιστορική νίκη, με ποσοστό 30%, κερδίζοντας μεγαλύτερο ποσοστό από τους Χριστιανοδημοκράτες. Για πρώτη φορά σε γερμανικές τοπικές εκλογές, το κόμμα των Πρασίνων πέτυχε τέτοια ποσοστά, ώστε να σχηματίσει κυβέρνηση συνασπισμού με τους Χριστιανοδημοκράτες. Ο Κρέτσμαν επιβεβαιώθηκε ξανά ως αρχηγός της κυβέρνησης συνασπισμού που σχηματίστηκε μεταξύ Πρασίνων και Χριστιανοδημοκρατών, τον Μάιο του 2016.
Ιδιωτική ζωή
Ο Κρέτσμαν είναι Καθολικός και ανήκει στο πιο Ρεαλπολιτίκ ρεύμα του κόμματος των Πρασίνων. Είναι παντρεμένος, πατέρας τριών παιδιών και ζει στο Λάιτς (Laiz), τοποθεσία του Ζίγκμαρινγκεν (Sigmaringen).
Κοινότητα Αλαγνίου
Η Κοινότητα Αλαγνίου είναι κοινότητα του δήμου Αρχανών - Αστερουσίων στην περιφερειακή ενότητα Χανίων της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Αλάγνι. Περιλαμβάνοντας μόνον την έδρα της, έχει 174 κατοίκους, σύμφωνα με την απογραφή του 2011 και εκπροσωπείται από πενταμελές συμβούλιο με επικεφαλής τον πρόεδρο κ. Γεώργιο Σερέτη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αρχανών - Αστερουσίων
Ιαπωνικές εκλογές Άνω Βουλής (2016)
Η 24η τακτική εκλογή των μελών της Βουλής των Συμβούλων (dai-nijūyon-kai Sangiin giin tsūjō senkyo, 第24回参議院議員通常選挙) πραγματοποιήθηκε την Κυριακή 10 Ιουλίου 2016 για να εκλεγούν τα 121 από τα 242 μέλη της Βουλής των Συμβούλων, την Άνω Βουλή της Ιαπωνίας, για θητεία έξι ετών. Ως αποτέλεσμα των εκλογών, ο συνασπισμός LDP/Komeito κέρδισε δέκα έδρες επί συνόλου 146 (60,3% των εδρών της βουλής), ο μεγαλύτερος συνασπισμός που επιτεύχθηκε από τότε που ο αριθμός των εδρών ορίστηκε σε 242.
Τα 76 μέλη εξελέγησαν από ενιαία ψηφοφορία μη μεταβιβάσιμη και με το πλειοψηφικό σύστημα σε 45 πολυεδρικές και μονοεδρικές περιφερειακές έδρες. Για πρώτη φορά, υπήρχαν δύο κοινές μονοεδρικές περιφέρειες (gōku), που αποτελούνται από δύο νομούς η καθεμιά, η Τοτόρι-Σιμάνε και Τοκουσίμα-Κότσι. Στην εθνική περιφέρεια εκλέγονται 48 μέλη με τη μέθοδο d'hondt και με αναλογική εκπροσώπηση με πιο ανοιχτές λίστες και παρέμεινε αμετάβλητη.
Οι εκλογές αυτές ήταν οι πρώτες εθνικές εκλογές από το 2015 που άλλαξε ο νόμος και δόθηκε δικαίωμα ψήφου σε 18χρονους, για να ψηφίσουν στις εθνικές, νομαρχιακές και δημοτικές εκλογές και σε δημοψηφίσματα.
Παραπομπές
2016
Μηχανικό σώμα
Στη φυσική, κάθε στερεό σώμα παραμορφώνεται μόνιμα ή προσωρινά αν του ασκηθούν δυνάμεις.
Μηχανικά στερεά σώματα λέγονται τα υποθετικά στερεά τα οποία δεν παραμορφώνονται όταν τους ασκούνται δυνάμεις.
Παραπομπές
Κατηγορία:Μηχανική
Ωραιοζήλη (όνομα)
Ωραιοζήλη είναι ελληνικό γυναικείο όνομα (βαφτιστικό όνομα).
Συνήθως ετυμολογείται από το ωραιο- και ζήλη (από το αρχαιοελληνικό ζῆλος), «αυτή που επιθυμεί, αγωνίζεται για το ωραίο, το σωστό». Κατά μία άλλη εκδοχή προέρχεται από το εβραϊκό θεοφορικό όνομα ορ ου οζί ελί, που σημαίνει «φως και δύναμίς μου ο Θεός». (Πρβλ. Παλαιά Διαθήκη, «Ο Θεὸς ἡμῶν καταφυγὴ καὶ δύναμις, βοηθὸς ἐν θλίψεσι ταῖς εὑρούσαις ἡμᾶς σφόδρα.») Τη δεύτερη αυτή εκδοχή ενισχύει το γεγονός ότι το όνομα ανευρίσκεται και στο εβραϊκό ονοματολόγιο (βλ., λ.χ., την Ωραιοζήλη Λεβή, κόρη του Ελληνοεβραίου βιομήχανου Λέοντα Λεβή).
Σε μια προσπάθεια στατιστικής αποτίμησης της συχνότητας των ελληνικών ονομάτων, το Ωραιοζήλη παρουσιάζεται ως 561ο πιο συχνό όνομα (408ο ανάμεσα στα γυναικεία).
Το όνομα εμφανίζεται και με τους τύπους Ωραιοζηλία, Ζήλια, Ζήλη, Ζέλια.
Παραπομπές
Κατηγορία:Γυναικεία ελληνικά ονόματα Κατηγορία:Θεοφορικά ονόματα Κατηγορία:Μεταγενέστερα ονόματα
Primal Fear
Οι Primal Fear είναι γερμανικό power metal συγκρότημα, το οποίο δημιουργήθηκε το 1997 στο Έσλινγκεν από τον τραγουδιστή Ραλφ Σίπερς και τον μπασίστα Ματ Σίνερ.
Βιογραφία
Οι Primal Fear δημιουργήθηκαν τον Οκτώβριο του 1997 από τον τραγουδιστή Ραλφ Σίπερς, τον μπασίστα Ματ Σίνερ, τον κιθαρίστα Τομ Νάουμαν και το ντράμερ Κλάους Σπέρλινγκ. Ο πρώτος τους δίσκος κυκλοφόρησε τον Φεβρουάριο του 1998 και περιείχε μία διασκευή στο "Speed King" των Deep Purple. Για την προώθηση του άλμπουμ, το συγκρότημα περιόδευσε στην Ευρώπη μαζί με τους Running Wild, πριν ο Στέφαν Λέιμπινγκ ενταχθεί στους Primal Fear ως δεύτερος κιθαρίστας.
Ακολούθησε το "Jaws of Death" έναν χρόνο αργότερα, με τη διασκευή στο "Kill The King" των Rainbow. Την ίδια περίοδο, οι Primal Fear διασκεύασαν το "Breaker" των Accept για τη συλλογή της "Nuclear Blast" προς τιμή τους. Το συγκρότημα περιόδευσε στη Γερμανία με τους Metalium και τους Sinergy να ανοίγουν τις εμφανίσεις τους και η περιοδεία συνεχίστηκε στην Ιαπωνία και τη Βραζιλία μαζί με τους Sinner, μετά από την οποία ο Νάουμαν αντικαταστάθηκε από τον Χένι Βόλτερ.
left|thumb|230px|Ο Σίπερς στο Rockharz Open Air του 2014 Ο τρίτος τους δίσκος με τίτλο "Nuclear Fire" κυκλοφόρησε στις 29 Ιανουαρίου 2001 και η ακόλουθη περιοδεία περιελάμβανε ως support συγκροτήματα τους Children of Bodom και Sacred Steel. Ο δίσκος σκαρφάλωσε στο γερμανικό Top-40 και το συγκρότημα εμφανίστηκε για πρώτη φορά ζωντανά επί βρετανικού εδάφους στο φεστιβάλ "Bloodstock" του Ντέρμπι.
Οι Primal Fear διασκεύασαν το "Out In The Fields" του Γκάρι Μουρ για το άλμπουμ προς τιμή του Φιλ Λάινοτ με τίτλο "The Spirit Of The Black Rose". Ο κιθαρίστας Μάικ Κλάσιακ συμμετείχε ως γκεστ σε δύο κομμάτια του δίσκου "Black Sun" που κυκλοφόρησε τον Απρίλιο του 2002. Κατά την περιοδεία του δίσκου, το συγκρότημα εμφανίστηκε σε χώρες όπως η Ρωσία, η Κολομβία, η Βραζιλία και το Μεξικό, πριν περιοδεύσει στην Ευρώπη με τους Rage.
Το συγκρότημα συμμετείχε στη συλλογή "A Metal Tribute To Led Zeppelin" με τη διασκευή στο "The Rover", ενώ ηχογράφησε και μία εκτέλεση του "Seek and Destroy" των Metallica για μία συλλογή της "Nuclear Blast". Ο Βόλτερ έδωσε τη θέση του στο Νάουμαν το Νοέμβριο του 2002 και το συγκρότημα συμμετείχε στο "Metal Gods 2003" μαζί με τους Halford, Testament, Pain Museum, Carnal Forge, Amon Amarth and Immortal, περιοδεύοντας στη Βόρεια Αμερική τον Απρίλιο του 2003.
Αρχικός τίτλος του επόμενου τους άλμπουμ ήταν το "In Metal", αλλά τον Σεπτέμβριο του 2003 το άλλαξαν σε "Devil's Ground", με τον Ράντι Μπλακ να έχει αναλάβει τα τύμπανα. Το άλμπουμ κυκλοφόρησε τον Φεβρουάριο του 2004 και κατά την ευρωπαϊκή του περιοδεία το συγκρότημα εμφανιζόταν με τους Brainstorm και Rage of Creation, πριν ταξιδέψει και πάλι στη Νότια Αμερική.
Στις 4 Μαρτίου 2005, έπαιξαν στο "Rock For One World" του Έσλινγκεν για φιλανθρωπικούς σκοπούς και τον Οκτώβριο της ίδιας χρονιάς κυκλοφόρησαν το άλμπουμ "Seven Seals", περιοδεύοντας μαζί με τους Helloween μέχρι τις αρχές του 2006. Η συνεργασία τους με τη "Nuclear Blast Records" ολοκληρώθηκε με την κυκλοφορία της συλλογής "Metal Is Forever - The Very Best of Primal Fear", τον Σεπτέμβριο του 2006. Τον επόμενο μήνα, οι Primal Fear εντάχθηκαν στο περιοδεύων φεστιβάλ "Live n' Louder", που πραγματοποιήθηκε στο Μεξικό, την Αργεντινή και τη Βραζιλία, μαζί με τους Stratovarius, Black Label Society, Saxon, Nevermore, Sepultura, κ.α..
Το έβδομο άλμπουμ τους κυκλοφόρησε στις 21 Σεπτεμβρίου 2007 με τίτλο "New Religion", με γκεστ συμμετοχές από τον Κάι Χάνσεν των Gamma Ray, τον Μάγκνους Κάρλσον των Starbreaker και τη Σιμόν Σίμονς των Epica, ενώ στους Primal Fear είχε επιστρέψει ο Χένι Βόλτερ στη θέση του Νάουμαν. Στις αρχές του 2008, ο Λέιμπινγκ αποχώρησε δίνοντας τη θέση του στον Μάγκνους Κάρλσον και το συγκρότημα μπήκε στο "House Of Music studios" στα τέλη Νοεμβρίου του 2008 με σκοπό την ηχογράφηση του άλμπουμ "16.6 (Before the Devil Knows You're Dead)". Το άλμπουμ κυκλοφόρησε τον Μάιο του 2009, βάζοντας τους Primal Fear και πάλι στο γερμανικό Top-50 μετά από οκτώ χρόνια. Για την προώθηση του δίσκου, το συγκρότημα πραγματοποίησε τη μεγαλύτερη περιοδεία του μέχρι τότε, περνώντας από τη Βόρεια και τη Νότια Αμερική, την Ευρώπη και την Ιαπωνία και ηχογραφώντας το "Live in the USA".
Το 2010, ο Άλεξ Μπέιροντ αντικατέστησε τον Βόλτερ, σύνθεση η οποία κυκλοφόρησε το "Unbreakable" τον Ιανουάριο του 2012, ανεβαίνοντας στο # 31 στην πατρίδα τους και περιοδεύοντας μέχρι τους πρώτους μήνες του 2013.
Στις 21 Μαΐου 2013, ανακοίνωσαν ότι ξεκινούν τις ηχογραφήσεις του επόμενου τους άλμπουμ, με την επίσημη κυκλοφορία να έρχεται τον Ιανουάριο του 2014 με τίτλο "Delivering the Black". Ο δίσκος σκαρφάλωσε στο # 13 στη Γερμανία, την υψηλότερη θέση από οποιοδήποτε άλλο άλμπουμ των Primal Fear και η περιοδεία για την προώθηση του ονομάστηκε "Eagles and Lions Tour 2014", όπου τις εμφανίσεις των Primal Fear άνοιγαν οι Σουηδοί Bullet.
Εξωτερικοί σύνδεσμοι
Κατηγορία:Γερμανικά power metal συγκροτήματα Κατηγορία:Γερμανικά speed metal συγκροτήματα Κατηγορία:Γερμανικά heavy metal συγκροτήματα
Διαδικτυακό ρομπότ
Ένα διαδικτυακό ρομπότ (Internet bot) είναι ένα πρόγραμμα που εκτελεί αυτοματοποιημένες εργασίες μέσω του διαδικτύου. Ονομάζεται επίσης και web bot, web robot, WWW robot ή απλά bot.
Χρήσεις
Στις περισσότερες περιπτώσεις τα bots εκτελούν σχετικά απλές λειτουργίες που θα πρέπει να επαναληφθούν εκατοντάδες ή χιλιάδες φορές. Μία κλασσική εφαρμογή των bots είναι οι αράχνες του διαδικτύου (web spiders), οι οποίες περιφέρονται από ιστοσελίδα σε ιστοσελίδα και χρησιμοποιούνται για την ανάλυσή της σε ρυθμό πολλαπλάσιο απ' ό,τι θα μπορούσε ένας άνθρωπος. Οι μηχανές αναζήτησης (Google, Yahoo κοκ) χρησιμοποιούν τέτοιες αράχνες για την ανάλυση και ταξινόμηση των ιστοσελίδων σύμφωνα με διάφορες λέξεις-κλειδιά, ούτως ώστε στην συνέχεια να μπορούν να παρουσιάσουν στον χρήστη τα αποτελέσματα της αναζήτησης σε πολύ μικρό χρονικό διάστημα. Τέλος, οι διάφοροι web servers μπορούν να δημιουργήσουν ένα απλό αρχείο κειμένου με το όνομα "robots.txt", το οποίο θα περιέχει κανόνες που θα πρέπει να τηρήσουν τα bots που επισκέπτονται την σελίδα. Παρόλα αυτά όμως, μπορεί κάποιο bot να αγνοήσει αυτούς τους κανόνες.
Μία άλλη χρήση των bots είναι σε εφαρμογές όπου απαιτείται υψηλή ταχύτητα απόκρισης, υψηλότερη από αυτή που έχει ο άνθρωπος (π.χ. bots που συμμετέχουν σε δημοπρασίες - auction-site bots) ή σε εφαρμογές όπου απαιτείται η προσομοίωση της ανθρώπινης συμπεριφοράς (π.χ. bots που συμμετέχουν σε συζητήσεις - chat bots). Παραδείγματα της δεύτερης κατηγορίας είναι η ALICE, ο JabberWacky και η Spleak.